DIJOUS 19 de març a les 19 h a la Secció Local.
Conferència 'Un nou moviment obrer per a una "nova" Tarragona: conflicte i canvi sota el règim franquista' a càrrec de Cristian Ferrer González.
Finestres al territori és un espai anual de trobada per s'exposar els resultats d'algunes recerques publicades durant l'any anterior en les revistes dels centres d'estudi del Camp de Tarragona i les Terres de l'Ebre.
Està organitzat per la Biblioteca Pública de Tarragona, l'Institut Ramon Muntaner i Departament de Cultura, amb la col·laboració de la Fundació Mútua Catalana.
Complementem la perspectiva amb dues conferències sobre la història i patrimoni de les nostres comarques.
El programa previst per al dimecres dia 12 de febrer a les 19 h a la Biblioteca Pública de Tarragona inclou la presentació dels articles següents:
Article: "Els orígens medievals de Montferri i Puigtinyós en els extrems de Castellvell de la Marca (segles XI-XIII)".
Centre d'Estudis de la Conca de Barberà.
Article: "Vallclara i la renovació de la seva església parroquial a inicis del segle XIX".
Revista: Miscel·lània del CERE 29.
Article: "La continuació de la recerca onomàstica després de la publicació de l'inventari".
Apunts a l'onomàstica de Vinebre.
Dins dels actes de Finestres al territori també hi ha previstes dues conferències:
Vida i entorn d'un anarquista tarragoní.
A càrrec de Xavier Caixal i Baldrich
Josep Caixal Llauradó va viure catorze anys de la seva joventut entre Suïssa i Alemanya, allunyat de la seva família.
Quan va tornar, el 1919, no va trigar a afiliar-se a la CNT.
Va ser tresorer del Comitè Pro-Presos abans de la dictadura de Primo de Rivera, i posteriorment va ser un destacat dirigent del Sindicat de Gastronomia.
Durant la Guerra Civil va ser conseller de l'Ajuntament de Tarragona i va mostrar una especial preocupació pel proveïment de queviures a la població.
En aquest sentit va promoure la Granja Avícola de la ciutat, de la qual va ser administrador i tresorer, i la Cooperativa de Consum de la CNT, de la qual va ser secretari.
El gener de 1939 va fugir a l'exili i ja no tornaria mai més.
A França va ser un dels fundadors de Solidaritat Internacional Antifeixista a Tolosa i membre de la Federació Local de la CNT de Montpeller.
El 1954 va marxar cap a l'Argentina, on també s'afiliaria a la CNT i on va morir el 1962.
Un nou moviment obrer per a una "nova" Tarragona: conflicte i canvi sota el règim franquista.
A càrrec de Cristian Ferrer González
El "Nuevo Estado" sorgit de la victòria de 1939 va dedicar grans esforços a erradicar les bases socials, culturals i materials del projecte republicà.
El moviment sindical havia estat un dels més actius en la lluita contra el bàndol rebel durant la guerra civil i, per això mateix, va ser objecte d'una brutal repressió en la postguerra.
Malgrat els constrenyiments que trobava per al seu lliure desenvolupament, des de mitjans anys cinquanta es va anar conformant un nou moviment obrer que protagonitzaria els desafiaments més notables contra la dictadura.
Tarragona s'incorporaria a la conflictivitat sociopolítica des de finals de la dècada dels seixanta, al calor d'un accelerat procés d'industrialització que transformaria la ciutat, els seus habitants i el seu entorn.